Document ID: 31995D0443

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Οκτωβρίου 1995 για την τροποποίηση της απόφασης 93/402/ΕΟΚ περί των υγειονομικών όρων και της κτηνιατρικής πιστοποίησης που απαιτούνται για την εισαγωγή νωπών κρεάτων προερχόμενων από ορισμένες χώρες της Νότιας Αμερικής, έτσι ώστε να ληφθούν υπόψη ορισμένα κρέατα που προέρχονται από την Ουρουγουάη (Κείμενο που παρουσιάζει ενδιαφέρον για τον ΕΟΧ) (95/443/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 σχετικά με τα υγειονομικά προβλήματα και τα προβλήματα υγειονομικού ελέγχου κατά την εισαγωγή ζώων του βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας, καταγωγής τρίτων χωρών (1), όπως τροποποιήθηκε τελευταία με την πράξη προσχώρησης της Αυστρίας, της Φινλανδίας και της Σουηδίας, και ιδίως τα άρθρα 14, 15 και 16,
Εκτιμώντας:
ότι οι υγειονομικοί όροι και η κτηνιατρική πιστοποίηση που απαιτούνται για την εισαγωγή νωπών κρεάτων από την Ουρουγουάη, θεσπίστηκαν, μεταξύ άλλων, με την απόφαση 93/402/ΕΟΚ της Επιτροπής (2), όπως τροποποιήθηκε τελευταία με την απόφαση 95/349/ΕΚ (3) 7 ότι από τον Ιούνιο του 1990 δεν έχουν διαπιστωθεί επίσημα στην Ουρουγουάη εστίες αφθώδους πυρετού 7 ότι από τις 15 Ιουνίου 1994 δεν πραγματοποιήθηκαν εμβολιασμοί κατά της εν λόγω ασθένειας 7 ότι οι αρμόδιες αρχές της εν λόγω χώρας θέσπισαν ενέργειες θανάτωσης και καταστροφής των ζώων που έχουν μολυνθεί από τον αφθώδη πυρετό, στην περίπτωση επανεμφάνισης της ασθένειας 7 ότι, κατά συνέπεια, η εισαγωγή νωπών κρεάτων βοοειδών, προβατοειδών και αιγοειδών με προέλευση την Ουρουγουάη δύναται να θεωρηθεί ως αποδεκτή 7 ότι, είναι απαραίτητο να τροποποιηθεί αναλόγως η απόφαση 93/402/ΕΟΚ 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα ΙΙ της απόφασης 93/402/ΕΟΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση εφαρμόζεται από την επόμενη ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.
Εντούτοις, κατά την περίοδο 30 ημερών από την ημερομηνία εφαρμογής των διατάξεων της παρούσας απόφασης, τα κράτη μέλη επιτρέπουν την εισαγωγή από την Ουρουγουάη νωπών κρεάτων που έχουν παραχθεί και πιστοποιηθεί σύμφωνα με τις διατάξεις που ίσχυαν πριν από την εν λόγω ημερομηνία.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 18 Οκτωβρίου 1995.

Labels: 3
18
17
6